หุ้นปิดพุ่ง18.97จุดดัชนีแตะ1,207จุด
หุ้น27มี.ค.พุ่งต่อเนื่อง ดัชนีปิดบวก 18.97 จุด ที่ 1,207 จุดท่ามกลางมูลค่าซื้อขาย 33,176.39 ล้านบาท
27 มี.ค. 2555

หุ้น27มี.ค.พุ่งต่อเนื่อง ดัชนีปิดบวก 18.97 จุด ที่ 1,207 จุดท่ามกลางมูลค่าซื้อขาย 33,176.39 ล้านบาท 




ตลาดหุ้นวันที่ 27 มี.ค. ปิดที่ระดับ 1,207.29 จุด  เพิ่มขึ้น  18.97 จุด หรือ  +1.60%  มูลค่าการซื้อขาย  33,176.39 ล้านบาท
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล. ฟินันเซีย ไซรัส กล่าวว่า  หุ้นไทยปรับตัวขึ้นต่อเนื่องและปิดที่ระดับสูงสุดของวัน ซึ่งเป็นไปตามตลาดหุ้นเอเชียจากความคาดหวังว่าจะมีมาตรการกระตุ้นเศรษฐกิจสหรัฐฯอีกรอบ หรือออก QE3 หลังจากประธานธนาคารหลางสหรัฐระบุว่าไม่ได้นิ่งนอนใจต่อเศรษฐกิจแม้จะมีสัญญาณที่ดีขึ้นแล้ว
แนวโน้มในวันพรุ่งนี้คาดว่าดัชนียังมีโอกาสปรับตัวขึ้นได้ต่อจากเงินทุนไหลเข้าที่ยังมีต่อเนื่อง โดยมองแนวต้านที่ 1,210 จุด ส่วนแนวรับอยู่ที่ 1,195 จุด
สำหรับนักลงทุนที่ถือหุ้นอยู่แล้วสามารถถือไว้ก่อนได้ ส่วนคนที่ยังไม่มีรอจังหวะราคาอ่อนตัวแล้วค่อยซื้อและขายเมื่อราคาขยับ เพราะต้นทุนเริ่มสูง
5 อันดับหุ้นที่มีมูลค่าการซื้อขายสูงสุด ได้แก่ BANPU  มูลค่าการซื้อขาย  2,090.51 ล้านบาท ปิดที่  618  บาท  +6  บาท หรือ +0.98%  PTT        มูลค่าการซื้อขาย  1,883.34  ล้านบาท ปิดที่ 356  บาท +8 บาท หรือ +2.30%   PTTGC  มูลค่าการซื้อขาย  1,435.08  ล้านบาท ปิดที่ 73.25  บาท +2.25 บาท หรือ +3.17%   CPALL  มูลค่าการซื้อขาย  1,409.67 ล้านบาท ปิดที่  66  บาท +2.25 บาท หรือ +3.53%  DTAC  มูลค่าการซื้อขาย  1,403.71 ล้านบาท ปิดที่  85.50 บาท +1.50 บาท หรือ +1.79%